Halleluja! Syngið Harranum nýggjan song, lov hans í samkomu dýrkara hans! Ísrael gleðist yvir skapara sínum, synir Zions fegnist yvir kongi sínum! Teir skulu navni hans lova við gleðidansi, leika fyri honum á bumbu og hørpu! Tí at Harrin hevur tokka á fólki sínum, hann teir kúgaðu prýðir við sigri. Guðs dýrkararnir fegnist við æru, rópi fagnaðarróp á legum sínum! Teir havi lovsong til Guð á munni, og tvíeggjað svørð í hondum! Til tess at gera á heidningunum hevnd og revsing fólkanna millum, til tess at binda kongar teirra við fjøtrum, edilingar teirra við jarnbondum, og útinna yvir teir skrivaðan dóm; ein sómi er hetta øllum dýrkarum hans! Halleluja!